સારાંશ માટે દસ્તાવેજ: સંગીત પ્રત્યેનો તેમનો ઉત્કટ પ્રેમ તેમને તેમની જન્મભૂમિથી ઈટલી લઈ ગયો હતો. 

ઈટલીમાં તેમણે બાકના કામને સૌથી વધુ સારી રીતે સમજતા વિદ્વાનો પૈકીના એક તરીકે પ્રતિષ્ઠા પ્રાપ્ત કરી હતી. 

રમિન બહરામીએ ઈરાનમાંનાં તેમના બાળપણ વિશે બીબીસી સાથે વાત કરી હતી. 

''હું તહેરાનમાં ઉછર્યો છું. તહેરાન વિવિધ સંસ્કૃતિઓના રંગોથી રંગાયેલું શહેર હતું. 

એ પર્શિયન સામ્રાજ્ય જેવું હતું, જ્યાં વિવિધ વર્ગના લોકો સાથે મળીને શાંતિથી રહેતા હતા. 

મારો પરિવાર પર્શિયન સામ્રાજ્યની નાનકડી કૉપી જેવો હતો. મારા પપ્પા અર્ધા જર્મન અને અરધા ઇરાની હતા. 

મારાં મમ્મી પૂર્વજો ટર્કી અને રશિયાના હતા. તેથી હું અલગ-અલગ સૂરો સાંભળીને મોટો થયો હતો. મારું ઘર વિવિધ સંસ્કૃતિનું સંગમસ્થાન હતું.

તમને આ પણ વાંચવું ગમશે:

સંગીતપ્રેમી પરિવારમાં મારો જન્મ થયો એ બદલ હું ખુદને સદભાગી માનું છું. સંગીત હંમેશાં મારા જીવનનો મોટો હિસ્સો બની રહ્યું છે.

 હું ત્રણ વર્ષનો હતો ત્યારે કિચન ટેબલ પર ઊભો રહેતો હતો અને વિખ્યાત ઓરકેસ્ટ્રા કન્ડકટર હર્બટ વોન કારયાન હોવાનો ડોળ કરતો હતો. એ બહુ ક્રેઝી બાળક હતો. 

હું સવારે ઉઠીને મહાન જર્મન સંગીતકાર લુડવિગ વાન બીથોવનની નાઈન્થ સિમ્ફની સાંભળતો હતો. 

બપોરે પ્રસિદ્ધ અમેરિકન ગાયક, સંગીતકાર તથા અભિનેતા એલ્વિસ પ્રિસ્લીને સાંભળતો હતો.

બપોરે ત્રણેક વાગ્યે આર્મેનિયન ગીતો સાંભળતો હતો અને સાંજે પાંચ વાગ્યે મારા નહાવાનો સમય થતો હતો. 

મારી જિંદગી એવી હતી. તહેરાનમાં શરદઋતુની એક બપોર મારા જીવનમાં મોટું પરિવર્તન લાવી હતી. 

એ સમયે હું સાડા પાંચ વર્ષનો હતો અને અમે પેરિસથી પાછી આવેલી એક ફેમિલી ફ્રેન્ડને મળવા ગયાં હતાં. 

એ પેરિસથી કર્ણમંજુલ સંગીતની રેકોર્ડઝ લાવી હતી. 

એ સાંભળીને હું પહેલી નજરે જ સંગીતના પ્રેમમાં પડી ગયો હતો. એ સંગીત ઉન્માદભર્યું અને હ્રદયસ્પર્શી હતું. 

મને એ સમયે જ સમજાઈ ગયું હતું કે મારે ઘરે જઈને બાકના મ્યુઝિકનો અભ્યાસ શરૂ કરી દેવો જોઈએ. 

એ સંગીત મારા હૈયામાં, આત્મામાં, રગેરગમાં પ્રસરી ગયું હતું અને આજે 40 વર્ષ પછી પણ એ અનુભૂતિ મારી સાથે છે. 

મારા પપ્પા અત્યંત બુદ્ધિશાળી વ્યક્તિ હતા. તેમણે એન્જિનિયર તરીકે કામ કર્યું હતું. 

આયાતોલ્લા ખૌમેનીએ મારા પપ્પાને સત્તા પરથી હટાવી દીધા હતા. 

એક દિવસ મારા પપ્પા અચાનક ગૂમ થઇ ગયા હતા. બાદમાં અમને ખબર પડી હતી કે મારા પપ્પા જેલમાં છે. 

અમે તેમને મળી કે તેમની સાથે વાત કરી શકતા ન હતા, પણ તેઓ અમને...\nદસ્તાવેજની સમાન ભાષામાં સારાંશ:
ઈરાનના પિયાનોવાદક રમિન બહરામી સાડા પાંચ વર્ષના હતા ત્યારે તેમણે જર્મન સંગીતકાર જે. એસ. બાકની એક સંગીતરચના સાંભળી હતી અને તેમનું જીવન બદલાઈ ગયું હતું.